การเปลี่ยนแปลงของสภาพอากาศโลก อาจส่งผลกระทบบางประการ ที่ไม่สามารถแก้ไขได้
รายงานทางวิทยาศาสตร์ชิ้นล่าสุดในสหรัฐระบุว่า ผลกระทบบางอย่างของการเปลี่ยนแปลงสภาพอากาศโลกนั้น ไม่สามารถแก้ไขได้ และการเปลี่ยนแปลงบางประ
คุณ Susan Solomon นักวิทยาศาสตร์อาวุโสแห่งสำนักงานบรรยากาศและมหาสมุทรแห่งชาติสหรัฐ ผู้จัดทำรายงานล่าสุด เรื่องการเปลี่ยนแปลงของสภาพบรรยากาศโลกบอกว่าการเปลี่ยนแปลงของสภาพบรรยากาศโลก กำลังเกิดขึ้นอย่างช้าๆ และไม่สามารถหยุดยั้งได้ผู้คนทั่วไปคิดกันว่า หากปัจจุบันเราสามารถหยุดปล่อยก๊าซคาร์บอนไดออกไซด์สู่ชั้นบรรยากาศได้อีก 100-200 ปีบรรยากาศโลกจะเข้าสู่ภาวะปกติ ซึ่งนั่นเป็นความคิดที่ผิดนะครับเพราะรายงานชิ้นล่าสุดระบุว่า การเปลี่ยนแปลงดังกล่าว เมื่อเกิดขึ้นแล้วจะคงอยู่ไปอีกอย่างน้อยเกือบ1 พันปีเลยทีเดียว ระดับก๊าซคาร์บอนไดออก ไซด์ที่สูงขึ้นนี้จะส่งผลให้ระดับอุณหภูมิพื้นผิวโลกสูงขึ้นเรื่อยๆไปอีกนับพันปี ส่งผลให้ธารน้ำแข็งขั้วโลกที่กรีนแลนด์ และแอนตาร์กติกา ละลายอย่างรวดเร็วและระดับน้ำทะเลสูงขึ้น ซึ่งอาจทำให้ในอนาคตเขตชายฝั่ง และส่วนที่เป็นเกาะหลายแห่งต้องจมลงในทะเลรายงานบอกว่าหากปริมาณก๊าซคาร์บอนไดออกไซด์ในชั้นบรรยากาศ เพิ่มขึ้นจากระดับ 385ส่วนต่อล้านส่วนในปัจจุบันเป็นระดับ 600 ส่วนต่อล้านส่วน จะทำให้ระดับน้ำทะเลเพิ่มขึ้นจาก1.3 ฟุตเป็น 3.2 ฟุต คุณKevinTrenberth ผอ.ฝ่ายวิเคราะห์สภาพบรรยากาศ ที่ศูนย์วิจัยบรรยากาศแห่งชาติสหรัฐกล่าวว่าในช่วง 5 ปีที่ผ่านมา เกาะกรีนแลนด์ซึ่งมีภูเขา และธารน้ำแข็งได้ละลายอย่างรวดเร็วมากกว่าที่คาดการณ์ไว้ในรายงาน ทำให้ระดับน้ำทะเลสูงขึ้นประมาณปีละ 5 มิลลิเมตรและหากเกาะกรีนแลนด์ละลายหายไปหมด ซึ่งอาจใช้เวลาราว 850 ปีคงต้องใช้เวลามากกว่านั้นอีก 10 เท่าคือประมาณ 1 หมื่นปีที่จะทำให้ก้อนน้ำแข็งก่อตัวขึ้นใหม่ดังเดิม คุณ Trenberth ยังบอกด้วยว่าก่อนหน้านี้นักวิทยาศาสตร์เริ่มทราบเกี่ยวกับเรื่องการไม่สามารถแก้ไขผลกระทบ ที่เกิดจากการเปลี่ยนแปลงของสภาพบรรยากาศโลกนี้แล้วแต่รายงานชิ้นนี้ช่วยให้ความกระจ่างและยืนยันในเรื่องนี้ได้เป็นอย่างดี นอกจากนี้ระดับก๊าซคาร์บอนไดออกไซด์ที่สูงขึ้นยังส่งผลให้ปริมาณน้ำฝนในเขตร้อนลดลง พื้นที่ที่เป็นทะเลทรายขยายตัว และทำให้เกิดไฟป่าบ่อยขึ้นด้วยซึ่งจะส่งผลต่อเนื่องให้พื้นที่ และปริมาณผลผลิตทางการเกษตรลดลงมากในอนาคต ในความเป็นจริงในชั้นบรรยากาศโลก ยังมีก๊าซอื่นๆที่เป็นตัวการให้เกิดปรากฎการณ์เรือนกระจก ซึ่งทำให้เกิดภาวะโลกร้อนเช่นกัน แต่ก๊าซเหล่านั้นสลายตัวได้เร็วกว่าคาร์บอนไดออกไซด์ดังนั้นในระยะยาวก๊าซคาร์บอนไดออกไซด์ จึงสามารถส่งผลต่อการเปลี่ยนแปลงของสภาพบรรยากาศโลกมากที่สุด คุณ Kevin Trenberth กล่าวว่าจำเป็นต้องมีการตัดสินใจ และดำเนินการเพื่อลดภาวะโลกร้อนอย่างเร่งด่วน เพราะหากรอจนถึงเวลาที่สาธารณชนและผู้ออกกฎหมาย ตระหนักถึงการเปลี่ยนแปลงที่เกิดขึ้น ก็ดูจะสายไปเสียแล้ว